Happy hour

Happy hour er en engelskspråklig markedsføringsbetegnelse for en tid på døgnet når en bar selger rabattert alkoholholdig drikke. Ett mulig opphav til betegnelsen er den amerikanske marinen, der happy hour i 1920-årene var en forhåndsdefinert forlystelsestime ombord i skip da bokse- og brytekamper fant sted, med det formål å lette på stressfølelsen ved å være til sjøs over lengre tid.

Happy hour er i dag vanlig i barer og restauranter mandag til torsdag, gjerne sent på ettermiddagen mellom klokken 16 og 20. Det er vanlig å innføre happy hour for å tiltrekke kunder på et tidspunkt som gjerne ellers er stille.

I noen land er happy hour forbudt.

I Norge er happy hour lov på steder med skjenkebevilling (serveringssteder).Sml. alkoholloven § 8-12 som kun forbyr «spesielle rabattilbud» på steder (butikker) med salgsbevilling.

Helsedirektoratet uttaler i rundskrivet Alkoholloven med kommentarer:
<P>
«Bestemmelsen tar sikte på å hindre at alkoholholdig drikk blir tilbudt til redusert pris og forbyr derfor innehavere av salgsbevilling å gi spesielle rabattilbud ved omsetning av alkoholholdig drikk. Både kvantumsrabatter og spesielle tilbud på alkoholholdig drikk er forbudt.
<P>
[…]
<P>
Forbudet gjelder ikke ved skjenking av alkoholholdig drikk. Det kan derfor gis spesielle tilbud for eksempel for en bestemt tid på dagen (såkalt "happy hour") eller ved bruk av klippekort. Det må imidlertid påses at skjenkestedets eventuelle rabattilbud ikke kommer i strid med alkoholreklameforbudet. Det vil si at et skjenkested ikke kan reklamere med at de opererer med eventuelle rabattilbud som "happy hour"og klippekort.»

Referanser

Kategori:Markedsføring
Kategori:Engelske ord og uttrykk